สวัสดีครับ หลังจากที่ผ่านการผูกรัดริดสีดวงมาประมาณ 6-7 วัน ผมยังมีอาการปวดบริเวณที่ผูกรัดอยู่ โดยเฉพาะก่อนถ่ายและหลังถ่ายจะปวดมากครับ อาการแบบนี้ผิดปกติหรือเปล่าครับ ท้องก็ไม่ถูก อุจจาระก็ไม่แข็ง ถ่ายเป็นเลือดก็ยังไม่หาย สาเหตุเกิดจากอะไรได้บ้างครับ
สวัสดีค่ะ การรักษาโรคริดสีดวงโดยการใช้ยางรัด (rubber band ligation) หรือการผูกหัวริดสีดวงดังกล่าว จะใช้เวลาประมาณ 1-2 สัปดาห์ หัวริดสีดวงทวารที่ถูกรัดก็จะเน่าและหลุดไป ทั้งนนี้ในช่วง 2-3 วันแรกอาจจะมีเลือดไหลออกมาได้ แต่บางรายอาจไหลได้นาน 1-2 สัปดาห์ ส่วนการหายเแผล จะใช้เวลาประมาณ 3 สัปดาห์สำหรับอาการปวดก็อาจจะเกิดขึ้นได้ในช่วง 2-3 วันแรก และจะค่อยๆ ดีขึ้นเมื่อหัวริดสีดวงหลุดไปดังนั้น การที่ยังมีเลือดออกและยังมีอาการปวดอยู่ ก็น่าจะเกิดจากหัวริดสีดวงที่ยังไม่หลุดออกไปหากเลือดที่ออกมีปริมาณไม่มาก และมีอาการปวดเฉพาะในช่วงเวลาที่ถ่ายอุจจาระและหลังถ่ายไปไม่นาน อาจสังเกตอาการต่อไปก่อน ทั้งนี้การบบเทาอาการในเบื้องต้น เช่น การนั่งแช่ในแช่น้ำอุ่นประมาณ 10 นาที วันละ 2-3 ครั้ง เพื่อให้แผลหายเร็วขึ้น ไม่เบ่งถ่าย พยายามอย่าให้อุจจาระแข็ง โดยการดื่มน้ำเปล่าให้มากๆ และทานผักและผลไม้ ไม่ควรยกของหนักหรือทำงานที่ออกแรงมาก เป็นต้นหากปริมาณเลือดที่ออกมีมาก เช่น เกิน 1 ช้อนโต๊ะ หรือไม่มีแนวโน้มลดลง หรือหากอาการปวดไม่ดีขึ้น ควรกลับไปพบแพทย์ที่รักษาค่ะ ทั้งนี้ อาจเกิดจากยังมีหัวริดสีดวงที่ยังไม่ได้รัด หรือมีการอักเสบติดเชื้อเกิดขึ้น เป็นต้น